Տրանսպորտի ոլորտում լուրջ փոփոխությունների անհրաժեշտություն վաղուց կար, կիսախարխուլ գազելները ոչ միայն վտանգավոր են մարդկանց կյանքի համար, այլ դրանցով երթևեկելը խիստ անհարմար է։ Խոսքս միայն Երևան քաղաքի մասին չէ։ Հայաստանում կան համայնքներ, որտեղ տրանսպորտ ընդհանրապես չի աշխատում, քանզի մրցույթ շահող չկա, այն տնտեսապես շահավետ չէ։ Ստացվում է, որ խաղի ներկա կանոններով փոքր գյուղերի բնակիչները զրկված են տրանսպորտից, իսկ փոփոխությունները, որոնց մի թեթև ծանոթ եմ, հնարավորություն կտան ամբողջ Հայաստանը կապելու մեկ ցանցով։